युवा पंजीकरण महोत्सव का कैंप 5 को
रावतभाटा | युवापंजीकरण महोत्सव के अंतर्गत शतप्रतिशत लक्ष्यों की प्राप्ति के लिए विशेष अभियान की तारीख 15 मार्च तक बढ़ा दी गई है। सहायक निर्वाचक रजिस्ट्रीकरण पदाधिकारी राजेंद्रसिंह शेखावत ने बताया कि 5 मार्च को शहरी क्षेत्र एवं समस्त उपखंड में विशेष कैंप आयोजित किए जाएंगे। जिसमें 18 से 19 वर्ष की आयु पूर्ण करने वाले स्टूडेंट्स एवं अन्य लोगों के नाम जोड़े जाएंगे। इसके लिए उपखंड के सभी बीएलओ अपने अपने मतदान केंद्र पर बैठकर आवेदन लेंगे। रावतभाटा शहरी क्षेत्र में भाग संख्या 267 से 291 के लिए नगरपालिका कार्यालय रावतभाटा पर विशेषकेंप आयोजित किया जाएगा। जिसमें सुपरवाइजर नायब तहसीलदार बालचंद मीणा, श्यामसुंदर पुरोहित होंगे। भाग संख्या 227 से 233 का कैंप उच्च माध्यमिक स्कूल भैंसरोडगढ़ में होगा। जहां सुपरवाइजर राधाकिशन विजयवर्गीय होंगे। भाग संख्या 215, 216 का कैंप कजोड़ीमल पारसमल शर्मा उच्च माध्यमिक स्कूल बोराव में होगा। जिसमें सुपरवाइजर नाहरसिंह राठौड़ होंगे। भाग संख्या 249 से 251 का कैंप उच्च माध्यमिक स्कूल जावदा में होगा। जिसमें सुपरवाइजर तेजपाल पारीक होंगे। भाग संख्या 313, 314 का कैंप उच्च माध्यमिक स्कूल एकलिंगपुरा में होगा। जिसमें सुपरवाइजर रतनलाल मीणा होंगे। इन कैंपों में संबंधित बीएलओ मौजूद रहेंगे। शेखावत ने बताया कि जिनकी आयु 1 जनवरी 2017 18 वर्ष पूर्ण हो चुकी है वह अपना मतदाता पहचान पत्र बनवाने, मतदाता सूची में नाम जुड़वाने के लिए रविवार को विशेष कैंप में आवेदन कर सकेंगे। विशेष कैंप सुबह 9 से शाम 5 बजे तक लगाए जाएंगे।
hin_Deva hin_Deva